Els musicals arriben a Burjassot dins de les seues Festes Patronals
2025-07-24

Immersos en plenes festes patronals en honor a Sant Roc, els Clavaris junt amb la Regidoria de Festes, dirigida per Manuel Pérez Menero, han programat per al dissabte 6 d’agost una jornada en la qual els musicals centraran els actes del dia.

La jornada començarà a les 19 hores amb la missa en honor al Patró en la parròquia de la Nativitat per a, una vegada finalitzada, realitzar el trasllat del Sant fins a la parròquia del Sagrat Cor.

Una vegada finalitzat el trasllat del sant i amb el temps just per a recuperar forces, la plaça de l’Ajuntament acollirà la posada en escena de dos divertits musicals per a totes les edats, “Arrels” i “El libro mágico”, espectacles patrocinats per la Clavaria i la Regidoria de Festes.

Un primer cap de setmana festiu que estarà marcat pels trasllats del sant i per la bona música i la gran posada en escena dels citats musicals.